আফগান ওয়্যারলেস
আফগান ওয়্যারলেস কমিউনিকেশন কোম্পানি, সাধারণভাবে বলা হয় আফগান ওয়্যারলেস অথবা এডবলুসিসি হল আফগানিস্তানের প্রথম ওয়্যারলেস কমিউনিকেশন্স কোম্পানি। আফগান ওয়্যারলেস ১৯৯৮ খ্রিস্টাব্দে প্রতিষ্ঠিত হয়। এটা প্রধানত আফগানিস্তানের রাজধানী কাবুলভিত্তিক একটা প্রতিষ্ঠান, ঐ অঞ্চলেই যাদের বড় বড় কার্যালয় অবস্থিত। এই কোম্পানি টেলিফোন সিস্টেমস ইন্টারন্যাশনালের ভর্তুকিতে কাজকর্ম চালায়, যে প্রতিষ্ঠান হল বায়ত গোষ্ঠী এবং যোগাযোগ মন্ত্রণালয়ের মধ্যে যৌথ উদ্যোগে পরিচালিত। আফগান ওয়্যারলেস ২০১৭ খ্রিস্টাব্দে আফগানিস্তানে প্রথম ফোর-জি এলটিই (টেলিকমিউনিকেশন) নেটওয়র্ক পরিসেবা চালু করে, যে পরিসেবায় এই কোম্পানি এদেশে সবচেয়ে বড় বেসরকারি নিয়োগকারী হিসেবে পরিগণিত হয়েছে। বর্তমানে এই কোম্পানির প্রায় পঞ্চাশ লক্ষের মতো গ্রাহক রয়েছে এবং এরা আফগানিস্তানের সব প্রদেশেই পরিসেবা দিয়ে যাচ্ছে।
চরিকর
চরিকর () পূর্ব আফগানিস্তানের শহর এবং পারভান প্রদেশের রাজধানী। শহরটি কাবুল শহরের কাছে সমুদ্র সমতল থেকে ১৬১৫ মিটার উচ্চতায় অবস্থিত। শহরে মৃৎশিল্প, লোহা এবং ছুরি-চামচের কারখানা আছে। শহরের আশেপাশের অঞ্চলে উন্নত মানের আঙুর উৎপাদন করা হয়। ১৯৬০-এর দশকে পার্শ্ববর্তী গোলবাহার শহরে একটি বড় টেক্সটাইল কারখানা স্থাপিত হওয়ার পর চরিকর শহরের উন্নতি ঘটে।